section_heading: Opis dobra
paragraph_text: Marmontov glorijet nalazi se na predjelu Batarija odnosno na krajnjem dijelu trogirskog otočića, između kaštela Kamerlengo i kule sv. Marka. Sagrađen je 1808. godine kao spomenik zahvalnosti Francuskoj. Građen je kamenim klesancima. Na kvadratnoj osnovi postavljeno je 6 dorskih stupova koji nose grede te tako tvore šesterokut. Uz grede su vidljivi i ostaci kamenih ploča nekad šatorastog krova. Na povišeni dio pristupa se stubama s istočne strane. U doba izgradnje glorijet je sa svih strana bio okružen morem, a s obalom je bio spojen mostićem.